
Proiect de DECIZIE
,,Cu privire la amalgamarea voluntară a unităților administrativ teritoriale com. Heciul Nou, rn. Sîngerei  și s. Elizaveta mun. Bălţi”

         În temeiul art.14 alin. (2) lit.k1) din Legea nr.436/2006 privind administrația publică locală și în conformitate cu prevederile art.8 și 11 a legii nr.225/2023 privind amalgamarea voluntară a unităților administrativ - teritoriale și a pct.25, 39, 40 și 43 din Metodologia de amalgamare voluntară a unităților administrativ - teritoriale aprobată prin Hotărîrea Guvernului nr. 925/2023, având ca reper criteriile stabilite la art. 5 din Legea nr. 225/2023 se constată că unitățile administrative teritoriale propuse pentru amalgamare întrunesc condițiile de bază prevăzute de lege, astfel acestea formează un teritoriu continuu și compact, asigurând coerența geografică a viitoarei unități administrativ-teritoriale amalgamate, iar populația cumulată a acestora depășește pragul minim de 3000 de locuitori fiind estimată la 4,508 de locuitori, conform datelor oficiale furnizate de Biroul Național de Statistică. Totodată, aplicând criteriile și modul de selectare a centrului administrativ al UAT amalgamate stabilite de art. 6 din Legea nr.225/2023 și Anexa nr. 1 din Metodologie se constată faptul că satul Elizaveta a obținut cel mai mare scor din rândul UAT care participă la procesul respectiv de amalgamare voluntară.
Consiliul Comunal Heciul Nou

DECIDE
1. Se aprobă amalgamarea voluntară a unităților administrativ - teritoriale Com Heciul Nou, rn Sîngerei  și s. Elizaveta , mun. Bălţi;

2. Se pune în sarcina  primarului com. Heciul Nou, dlui Andrei Donţu transmiterea deciziei de amalgamare voluntară și documentele aferente aprobate de consiliul local către Primăria Elizaveta, selectată în calitate de centru administrativ al unității administrativ-teritoriale amalgamate pentru consolidarea dosarului de amalgamare voluntară.

3. Prezenta decizie intră în vigoare la data includerii în Registrul de stat al actelor locale și poate fi contestată în decurs de 30 de zile de la data comunicării la Judecătoria Bălţi  strada Hotinului nr.43, potrivit prevederilor Codului Administrativ al  Republicii Moldova nr.116/2018.

Președintele ședinței                                                                               

Contrasemnează:  

Secretară a consiliului                                                                                                                              comunal Heciul Nou, rn. Sîngerei                                                       Aliona PRESCURĂ

